CELEX: 32018R0238
Language: mt
Date: 2018-02-15 00:00:00
Title: Regolament ta' Implimentazzjoni tal-Kummissjoni (UE) 2018/238 tal-15 ta' Frar 2018 li jikkonċerna l-awtorizzazzjoni tal-5′-ribonukleotidi disodiċi, tal-5′-gwanilat disodiku u tal-5′-inosinat disodiku bħala addittivi tal-għalf għall-ispeċijiet kollha tal-annimali (Test b'rilevanza għaż-ŻEE. )

23.2.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 53/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2018/238
      tal-15 ta' Frar 2018
      li jikkonċerna l-awtorizzazzjoni tal-5′-ribonukleotidi disodiċi, tal-5′-gwanilat disodiku u tal-5′-inosinat disodiku bħala addittivi tal-għalf għall-ispeċijiet kollha tal-annimali
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1),u b'mod partikolari l-Artikolu 9(2) tiegħu,
      Billi:
      
                  (1)
               
               
                  Ir-Regolament (KE) Nru 1831/2003 jipprevedi l-awtorizzazzjoni tal-addittivi għall-użu fin-nutrizzjoni tal-annimali u r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dak ir-Regolament jipprevedi l-evalwazzjoni mill-ġdid tal-addittivi awtorizzati skont id-Direttiva tal-Kunsill 70/524/KEE (2).
               
            
                  (2)
               
               
                  5′-ribonukleotidi disodiċi, 5′-gwanilat disodiku u 5′-inosinat disodiku (“is-sustanzi kkonċernati”) ġew awtorizzati mingħajr limitu ta' żmien bħala addittivi tal-għalf għall-ispeċijiet kollha tal-annimali permezz tad-Direttiva 70/524/KEE. Sussegwentement, dawk il-prodotti ddaħħlu fir-Reġistru tal-addittivi tal-għalf bħala prodotti eżistenti, skont l-Artikolu 10(1) tar-Regolament (KE) Nru 1831/2003.
               
            
                  (3)
               
               
                  Skont l-Artikolu 10(2) tar-Regolament (KE) Nru 1831/2003, flimkien mal-Artikolu 7 tiegħu, ġiet ippreżentata applikazzjoni għall-evalwazzjoni mill-ġdid tas-sustanzi kkonċernati bħala addittivi tal-għalf għall-ispeċijiet kollha tal-annimali. L-applikant talab li dawk l-addittivi jiġu kklassifikati fil-kategorija tal-addittivi “addittivi sensorji”. Ma' dik l-applikazzjoni ntbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003. Dan l-aħħar, l-applikant irtira l-applikazzjoni għall-ilma tax-xorb.
               
            
                  (4)
               
               
                  Fl-opinjoni tagħha tal-4 ta' Marzu 2014 (3), l-Awtorità Ewropea dwar is-Sigurtà fl-Ikel (“l-Awtorità”) ikkonkludiet li skont il-kundizzjonijiet proposti għall-użu, is-sustanzi kkonċernati ma għandhomx effetti negattivi fuq is-saħħa tal-annimali, is-saħħa tal-bniedem jew l-ambjent. L-Awtorità kkonkludiet ukoll li l-funzjoni tas-sustanzi kkonċernati fl-għalf hija simili għal dik fl-ikel. L-Awtorità diġà kkonkludiet li għall-ikel, is-sustanzi kkonċernati huma effikaċi peress li jżidu r-riħa jew il-palat tal-ikel. Għalhekk, dik il-konklużjoni tista' tiġi estrapolata għall-għalf. L-applikant irtira l-applikazzjoni għall-ilma tax-xorb. Madankollu, is-sustanzi kkonċernati jistgħu jintużaw fl-għalf kompost li wara jiġi amministrat permezz tal-ilma.
               
            
                  (5)
               
               
                  Jenħtieġ li jiġu previsti restrizzjonijiet u kundizzjonijiet sabiex ikun hemm kontroll aħjar. Billi r-raġunijiet ta' sikurezza ma jitolbux li jiġi ffissat kontenut massimu, u meta titqies il-evalwazzjoni mill-ġdid imwettqa mill-Awtorità, jenħtieġ li fuq it-tikketta tal-addittiv jiġi indikat il-kontenut rakkomandat. Meta jinqabżu t-tali kontenuti, jenħtieġ li ċerta informazzjoni tiġi indikata fuq it-tikketta tat-taħlitiet lesti minn qabel u fit-tikkettar tal-għalf kompost u tal-materjali tal-għalf.
               
            
                  (6)
               
               
                  L-Awtorità kkonkludiet ukoll li fin-nuqqas tad-dejta, jenħtieġ li s-sustanzi kkonċernati jiġu meqjusa bħala potenzjalment perikolużi għall-ħaddiema permezz ta' esponiment tal-ġilda, tal-għajnejn u tal-membrani mukużi jew tal-inalazzjoni. Konsegwentement, jenħtieġ li jittieħdu miżuri protettivi xierqa. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara t-tqegħid fis-suq. Hija vverifikat ukoll ir-rapport dwar il-metodu tal-analiżi tal-addittivi tal-għalf, fl-għalf, li ġie ppreżentat mil-Laboratorju ta' Referenza stabbilit bir-Regolament (KE) Nru 1831/2003.
               
            
                  (7)
               
               
                  Il-valutazzjoni tas-sustanzi kkonċernati turi li l-kundizzjonijiet għall-awtorizzazzjoni, kif jipprevedi l-Artikolu 5 tar-Regolament (KE) Nru 1831/2003, huma ssodisfati minbarra s-sustanzi kkonċernati prodotti permezz tal-fermentazzjoni. L-applikant talab għall-awtorizzazzjoni tas-sustanzi kkonċernati prodotti permezz tal-fermentazzjoni u tal-idroliżi tal-RNA. In-nuqqas ta' informazzjoni dwar ir-razez tal-produzzjoni ma jippermettix il-valutazzjoni tas-sikurezza tas-sustanzi kkonċernati prodotti permezz tal-fermentazzjoni, għalkemm “per se” huma sikuri. Skont dan, jenħtieġ li l-użu tas-sustanzi kkonċernati jiġu awtorizzati kif speċifikat fl-Anness ta' dan ir-Regolament, u jenħtieġ li tiġi rrifjutata l-awtorizzazzjoni ta' dawk l-addittivi prodotti permezz tal-fermentazzjoni.
               
            
                  (8)
               
               
                  Billi r-raġunijiet ta' sikurezza ma jeħtieġux l-applikazzjoni immedjata tal-modifiki fil-kundizzjonijiet ta' awtorizzazzjoni għas-sustanzi kkonċernati, jixraq li jingħata perjodu tranżitorju biex il-partijiet interessati jħejju lilhom infushom biex jissodisfaw ir-rekwiżiti l-ġodda li jirriżultaw mill-awtorizzazzjoni.
               
            
                  (9)
               
               
                  Il-miżuri previsti f'dan ir-Regolament huma konformi mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
               
            ADOTTAT DAN IR-REGOLAMENT:
      Artikolu 1
      Awtorizzazzjoni
      Is-sustanzi speċifikati fl-Anness, li jiffurmaw parti mill-kategorija tal-addittivi “addittivi sensorji” u mill-grupp funzjonali “komposti tat-togħma”, huma awtorizzati bħala addittivi tal-għalf fin-nutrizzjoni tal-annimali, soġġetti għall-kundizzjonijiet stipulati f'dak l-Anness.
      Artikolu 2
      Rifjut
      L-awtorizzazzjoni tal-5′-ribonukleotidi disodiċi, tal-5′-gwanilat disodiku u tal-5′-inosinat disodiku prodotti permezz tal-fermentazzjoni hija rrifjutata.
      Artikolu 3
      Miżuri tranżitorji
      1.   Is-sustanzi speċifikati fl-Anness u s-sustanzi msemmija fl-Artikolu 2, u t-taħlitiet lesti minn qabel li jkun fihom dawn is-sustanzi u li huma prodotti u ttikkettati qabel il-15 ta' Diċembru 2018 skont ir-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
      2.   L-għalf kompost u l-materjali tal-għalf li fihom is-sustanzi kif speċifikat fl-Anness u s-sustanzi msemmija fl-Artikolu 2 li huma prodotti u ttikkettati qabel il-15 ta' Settembru 2019 skont ir-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk dawn ikunu maħsubin għall-annimali li jipproduċu l-ikel.
      3.   L-għalf kompost u l-materjali tal-għalf li fihom is-sustanzi kif speċifikat fl-Anness u s-sustanzi msemmija fl-Artikolu 2 li huma prodotti u ttikkettati qabel il-15 ta' Settembru 2020 skont ir-regoli applikabbli qabel il-15 ta' Marzu 2018 jistgħu jibqgħu jitqiegħdu fis-suq u jintużaw sakemm jispiċċaw l-istokkijiet eżistenti jekk dawn ikunu maħsubin għall-annimali li ma jipproduċux l-ikel.
      Artikolu 4
      Dħul fis-Seħħ
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell,il-15 ta' Frar 2018.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 268, 18.10.2003, p. 29.
      
         (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda adittivi f'għalf għall-bhejjem (ĠU L 270, 14.12.1970, p. 1).
      
         (3)  EFSA Journal 2014;12(3):3606.
      
         ANNESS
         
                     Numru ta' identifikazzjoni tal-addittiv
                  
                  
                     Isem id-detentur tal-awtorizzazzjoni
                  
                  
                     Addittiv
                  
                  
                     Kompożizzjoni, formula kimika, deskrizzjoni, metodu analitiku
                  
                  
                     Speċi jew kategorija ta' annimal
                  
                  
                     Età massima
                  
                  
                     Kontenut minimu
                  
                  
                     Kontenut massimu
                  
                  
                     Dispożizzjonijiet oħrajn
                  
                  
                     Tmiem il-perjodu tal-awtorizzazzjoni
                  
               
                     mg tas-sustanza attiva/kg ta' għalf komplet b'kontenut ta' ndewwa ta' 12 %
                  
               
                     
                        Kategorija: Addittivi sensorji. Grupp funzjonali: Komposti tat-togħma
                     
                  
               
                     2b635
                  
                  
                     —
                  
                  
                     5′-ribonukleotid disodiku
                  
                  
                     
                        Kompożizzjoni tal-addittiv
                     
                     5′-ribonukleotidi disodiċi
                     
                        Karatterizzazzjoni tas-sustanza attiva
                     
                     5′-ribonukleotidi disodiċi: taħlita ta' 5′-gwanilat disodiku (GMP) u ta' 5′-inosinat disodiku (IMP)
                     Prodotti permezz tal-idroliżi tal-RNA
                     Purità: min.: assaġġ ta' 97 %
                     Formula kimika:
                     
                                 —
                              
                              
                                 C10H11N4O8P · nH2O
                              
                           
                                 —
                              
                              
                                 C10H12N5Na2 O8P · nH2O
                              
                           
                        Metodu ta' analiżi
                         (1)
                     
                     Għall-identifikazzjoni tal-GMP u tal-IMP fl-addittiv tal-għalf:
                     -il-monografija JECFA, Speċifikazzjonijiet għall-addittivi tal-ikel: 5′-Ribonukleotidi Disodiċi.
                     Għall-identifikazzjoni tal-GMP u tal-IMP fl-addittiv tal-għalf u fit-taħlitiet tat-togħmiet lesti minn qabel:
                     Kromatografija Likwida bi prestazzjoni għolja flimkien ma' individwatur tal-UV (HPLC-UV).
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u tal-istabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku (2b635), ta' 5′-gwanilat disodiku (2b627) u ta' 5′-inosinat disodiku (2b631) għandu jkun:
                                 50 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 “Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku tal-għalf komplet b'kontenut ta' ndewwa ta' 12 %: 50 mg/kg”.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel u fit-tikkettar tal-materjali tal-għalf u tal-għalf kompost, jekk jinqabeż il-kontenut li ġej tas-sustanza attiva jew il-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku fl-għalf komplet b'kontenut ta' ndewwa ta' 12 %: 50 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi ta' negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b627
                  
                  
                     —
                  
                  
                     5′-gwanilat disodiku
                  
                  
                     
                        Kompożizzjoni tal-addittiv
                     
                     5′-gwanilat disodiku (GMP)
                     
                        Karatterizzazzjoni tas-sustanza attiva
                     
                     5′-gwanilat disodiku
                     Prodott permezz tal-idroliżi tal-RNA
                     Purità: min.: assaġġ ta' 97 %
                     Formula kimika: C10H12N5Na2O8P · n H2O
                     Nru CAS:5550-12-9
                     
                        Metodu ta' analiżi
                         (1)
                     
                     Għall-identifikazzjoni tal-GMP fl-addittiv tal-għalf:
                     -il-monografija JECFA, Speċifikazzjonijiet għall-addittivi tal-ikel: 5′-Ribonukleotidi Disodiċi.
                     Għall-identifikazzjoni tal-GMP fl-addittiv tal-għalf u fit-taħlitiet tat-togħmiet lesti minn qabel:
                     Kromatografija Likwida bi prestazzjoni għolja flimkien ma' individwatur tal-UV (HPLC-UV).
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u tal-istabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku (2b635), ta' 5′-gwanilat disodiku (2b627) u ta' 5′-inosinat disodiku (2b631) għandu jkun:
                                 50 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 “Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku tal-għalf komplet b'kontenut ta' ndewwa ta' 12 %: 50 mg/kg”.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel u fit-tikkettar tal-materjali tal-għalf u tal-għalf kompost, jekk jinqabeż il-kontenut li ġej tas-sustanza attiva jew il-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku fl-għalf komplet b'kontenut ta' ndewwa ta' 12 %: 50 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi ta' negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
                     2b631
                  
                  
                     —
                  
                  
                     5′-inosinat disodiku
                  
                  
                     
                        Kompożizzjoni tal-addittiv
                     
                     5′-inosinat disodiku (IMP)
                     
                        Karatterizzazzjoni tas-sustanza attiva
                     
                     5′-inosinat disodiku
                     Prodott permezz tal-idroliżi tal-RNA
                     Purità: assaġġ minimu ta' 97 %
                     Formula kimika: C10H11 N4O8P · nH2O
                     Numru CAS 4691-65-0
                     
                        Metodu ta' analiżi
                         (1)
                     
                     Għall-identifikazzjoni tal-IMP fl-addittiv tal-għalf:
                     -il-monografija JECFA, Speċifikazzjonijiet għall-addittivi tal-ikel: 5′-Ribonukleotidi Disodiċi.
                     Għall-identifikazzjoni tal-IMP fl-addittiv tal-għalf u fit-taħlitiet tat-togħmiet lesti minn qabel:
                     Kromatografija Likwida bi prestazzjoni għolja flimkien ma' individwatur tal-UV (HPLC-UV).
                  
                  
                     L-ispeċijiet kollha tal-annimali
                  
                  
                     —
                  
                  
                     —
                  
                  
                     —
                  
                  
                     
                                 1.
                              
                              
                                 L-addittiv għandu jiġi inkorporat fl-għalf fil-forma ta' taħlita lesta minn qabel.
                              
                           
                                 2.
                              
                              
                                 Fl-istruzzjonijiet għall-użu tal-addittiv u tat-taħlitiet lesti minn qabel għandhom jiġu indikati l-kundizzjonijiet tal-ħażna u tal-istabbiltà.
                              
                           
                                 3.
                              
                              
                                 Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku (2b635), ta' 5′-gwanilat disodiku (2b627) u ta' 5′-inosinat disodiku (2b631) għandu jkun:
                                 50 mg/kg ta' għalf komplet b'kontenut ta' ndewwa ta' 12 %.
                              
                           
                                 4.
                              
                              
                                 Fuq it-tikketta tal-addittiv għandhom jiġu indikati dawn li ġejjin:
                                 “Il-kontenut massimu rakkomandat tas-sustanza attiva jew tal-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku tal-għalf komplet b'kontenut ta' ndewwa ta' 12 %: 50 mg/kg”.
                              
                           
                                 5.
                              
                              
                                 Il-grupp funzjonali, in-numru ta' identifikazzjoni, l-isem u l-ammont miżjud tas-sustanza attiva għandhom jiġu indikati fuq it-tikketta tat-taħlitiet lesti minn qabel u fit-tikkettar tal-materjali tal-għalf u tal-għalf kompost, jekk jinqabeż il-kontenut li ġej tas-sustanza attiva jew il-kombinament ta' 5′-ribonukleotid disodiku, ta' 5′-gwanilat disodiku u ta' 5′-inosinat disodiku fl-għalf komplet b'kontenut ta' ndewwa ta' 12 %: 50 mg/kg.
                              
                           
                                 6.
                              
                              
                                 Għall-utenti tal-addittiv u tat-taħlitiet lesti minn qabel, l-operaturi ta' negozju tal-għalf għandhom jistabbilixxu l-proċeduri operazzjonali u l-miżuri organizzazzjonali sabiex jindirizzaw ir-riskji li jistgħu jirriżultaw mill-inalazzjoni, mill-kuntatt mal-ġilda jew mill-kuntatt mal-għajnejn. Meta dawk ir-riskji ma jkunux jistgħu jiġu eliminati jew imnaqqsa kemm jista' jkun bit-tali proċeduri u miżuri, l-addittiv u t-taħlitiet lesti minn qabel għandhom jintużaw b'tagħmir protettiv personali, inkluż il-protezzjoni għan-nifs kif ukoll in-nuċċalijiet u l-ingwanti tas-sikurezza.
                              
                           
                  
                     15.3.2028
                  
               
            (1)  Id-dettalji dwar il-metodi analitiċi jinsabu fl-indirizz tal-Laboratorju ta' Referenza li ġej: https://ec.europa.eu/jrc/en/eurl/feed-additives/evaluation-reports